CELEX: 32019R1889
Language: da
Date: 2019-11-11 00:00:00
Title: Rådets Forordning (EU) 2019/1889 af 11. november 2019 om ændring af forordning (EU) 2017/2063 om restriktive foranstaltninger på baggrund af situationen i Venezuela

12.11.2019   
               
               
                  DA
               
               
                  Den Europæiske Unions Tidende
               
               
                  L 291/1
               
            
         RÅDETS FORORDNING (EU) 2019/1889
         af 11. november 2019
         om ændring af forordning (EU) 2017/2063 om restriktive foranstaltninger på baggrund af situationen i Venezuela
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse (FUSP) 2017/2074 af 13. november 2017 om restriktive foranstaltninger på baggrund af situationen i Venezuela (1),
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Rådets forordning (EU) 2017/2063 (2) giver virkning til flere restriktive foranstaltninger, der er fastsat i afgørelse (FUSP) 2017/2074.
                  
               
                     (2)
                  
                  
                     Den 11. november 2019 vedtog Rådet afgørelse (FUSP) 2019/1893 (3), som ændrede afgørelse (FUSP) 2017/2074 ved at indføre en artikel om Rådets og den højtstående repræsentants behandling af personoplysninger.
                  
               
                     (3)
                  
                  
                     Med henblik på gennemførelsen af forordning (EU) 2017/2063 og for at sikre størst mulig retssikkerhed i Unionen bør navne på og andre relevante oplysninger om de fysiske og juridiske personer, enheder og organer, hvis pengemidler og økonomiske ressourcer indefryses i overensstemmelse med nævnte forordning, offentliggøres. Enhver behandling af personoplysninger skal ske i overensstemmelse med Europa-Parlamentets og Rådets forordning (EU) 2016/679 (4) og (EU) 2018/1725 (5).
                  
               
                     (4)
                  
                  
                     Forordning (EU) 2017/2063 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            I forordning (EU) 2017/2063 indsættes følgende artikel:
            »Artikel 18a
            
            
                        1.
                     
                     
                        Rådet, Kommissionen og Unionens højtstående repræsentant for udenrigsanliggender og sikkerhedspolitik (»den højtstående repræsentant«) kan behandle personoplysninger med henblik på at udføre deres opgaver i henhold til denne forordning. Disse opgaver omfatter:
                        
                                    a)
                                 
                                 
                                    for så vidt angår Rådet, udarbejdelse og foretagelse af ændringer af bilag IV og V
                                 
                              
                                    b)
                                 
                                 
                                    for så vidt angår den højtstående repræsentant, udarbejdelse af ændringer af bilag IV og V
                                 
                              
                                    c)
                                 
                                 
                                    for så vidt angår Kommissionen:
                                    
                                                i)
                                             
                                             
                                                tilføjelse af indholdet af bilag IV og V til den elektroniske, konsoliderede liste over personer, grupper og enheder, der er omfattet af Unionens finansielle restriktive foranstaltninger, og til det interaktive sanktionskort, som begge er offentligt tilgængelige
                                             
                                          
                                                ii)
                                             
                                             
                                                behandling af oplysninger om virkningen af foranstaltninger, der træffes i medfør af denne forordning, såsom værdien af indefrosne pengemidler og oplysninger om tilladelser, der er meddelt af de kompetente myndigheder.
                                             
                                          
                              
                  
                        2.
                     
                     
                        Rådet, Kommissionen og den højtstående repræsentant må i givet fald kun behandle relevante oplysninger om strafbare handlinger begået af fysiske personer på listen, om sådanne personers straffedomme eller om sikkerhedsforanstaltninger, der vedrører sådanne personer, i det omfang en sådan behandling er nødvendig for udarbejdelsen af bilag IV og V.
                     
                  
                        3.
                     
                     
                        Med henblik på denne forordning udpeges Rådet, den tjenestegren i Kommissionen, der er opført i bilag III til nærværende forordning, og den højtstående repræsentant som »dataansvarlige«, jf. artikel 3, nr. 8), i Europa-Parlamentets og Rådets forordning (EU) 2018/1725 (*1) for at sikre, at de pågældende fysiske personer kan udøve deres rettigheder i henhold til forordning (EU) 2018/1725.
                     
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 11. november 2019.
            
               
                  På Rådets vegne
               
               F. MOGHERINI
               
                  Formand
               
            
         
         
            (1)  EUT L 295 af 14.11.2017, s. 60.
         
            (2)  Rådets forordning (EU) 2017/2063 af 13. november 2017 om restriktive foranstaltninger på baggrund af situationen i Venezuela (EUT L 295 af 14.11.2017, s. 21).
         
            (3)  Rådets afgørelse (FUSP) 2019/1893 af 11. november 2019 om ændring af afgørelse (FUSP) 2017/2074 om restriktive foranstaltninger på baggrund af situationen i Venezuela (se side 42 i denne EUT).
         
            (4)  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
         
            (5)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).